Myrmēkion

Myrmēkion yoki Myrmecium (qadimgi yunoncha: Μυρμήκιον, ruscha: Mirmekiy) — Qrimdagi qadimgi yunon mustamlakasi. Bu manzilgoh hozirgi Kerch shahrining sharqiy qismida, qadimgi Pantikapeydan 4 km shimoli-sharqda, Kerch qoʻltigʻi sohilida, Karantinny burni yaqinida joylashgan edi. Manzilgoh miletliklar tomonidan miloddan avvalgi VI asrning birinchi yarmida asos solinganMyrmekion.

Strabonning soʻzlariga koʻra, Myrmēkion Panticapeum shahridan 20 stadiya (3.6 km) Partenydan esa 40 stadiya (7.2 km) uzoqlikda joylashganStrabo, Geography, 7.4. Shuningdek, Myrmēkion shahrining qarshisida Axilleum shahri va Myrmēkion deb atalgan buloq ham boʻlganDictionary of Greek and Roman Geography (1854), Myrmecium.

Myrmēkion shahri hozirgi Yeni-Kale joylashgan hududda boʻlgan va u yerdan koʻplab qadimiy yodgorliklar topilganStrabo, Geography, note 24.

Miloddan avvalgi V asrda shahar vinochilik bilan shugʻullanishga ixtisoslashgan va oʻz tangalarini zarb eta boshlagan. Myrmēkion shahri taxminan 2,5 metr qalinlikdagi minorali devorlar bilan oʻrab olingan edi. Miloddan avvalgi IV asrda Myrmēkion Bospor podshohlarining qoʻliga oʻtdi va asta-sekin ularning poytaxti Pantikapey soyasida oʻz ahamiyatini yoʻqota boshladi.

1834-yilda Mirmekiy shahar xarobasida birinchi yirik kashfiyot ikkita marmar sarkofag topildi. 1934-yilda V. F. Gaydukevich boshchiligidagi ekspeditsiya tomonidan qazishmalar olib borilgan. 1950-yillarda bu joyda Kazimierz Mixalovski boshchiligidagi polyak arxeologlari qazish ishlarini olib bordilar. 1982-1994-yillar oraligʻida Yu. A. Vinogradov rahbarligidagi ekspeditsiya bu hududda tadqiqotlar oʻtkazdi. 1999-yilda esa Davlat Ermitaj muzeyi arxeologik ekspeditsiyasi bu joyda oʻz ishini boshladi. 2022-yilning 20-avgustida Aleksandr Butyagin boshchiligida Davlat Ermitaji arxeologik ekspeditsiyasi tomonidan 30 ta oltin tanga topildi. Ushbu topilma Bospor podsholigi davridagi eng yirik oltin tangalar xazinasi hisoblanadi.

 Manbalar 

Turkum:Qrim tarixi
Turkum:Qadimgi Yunoniston